ধাওয়া-পাল্টা ধাওয়ার সময় আমাদের কিছু ভাই প্রতিপক্ষ আওয়ামী লীগের হাতে ধরা পড়ে। আমাদের হাতে ওদের প্রায় ২৫-৩০ জন আটকা পড়ে। ইসলামে যুদ্ধবন্দীদের সাথে আচরণের যে নীতি রয়েছে, সে অনুযায়ী আমাদের নেতৃবৃন্দ আটক লোকগুলোকে প্রয়োজনীয় খাদ্য ও চিকিৎসা দিয়ে ছেড়ে দেয়। অথচ ধর্মনিরপেক্ষ মানবতার লেবাজধারী আওয়ামী হায়েনারা তাদের হাতে ধৃত আমাদের ভাইদেরকে অত্যন্ত নৃশংসভাবে লগি-বৈঠা দিয়ে খুঁচিয়ে খুঁচিয়ে শহীদ, আহত ও পঙ্গু করে দেয়। যার বাস্তব সাক্ষী শহীদ মুজাহিদ, শহীদ শিপন, শহীদ জসীম, শহীদ মাসুম ভাই। সেই নির্মম বাস্তবতার সাক্ষী আমি নিজেই। আক্রমণ শুরুর প্রায় ৪০-৪৫ মিনিট পর ধাওয়া পাল্টা ধাওয়ার এক পর্যায়ে নিচ থেকে ইট কুড়িয়ে নেয়ার সময় আমার মাথায় একটি ইট পড়ে, আমি আহত হই। আমি বায়তুল মোকারমের সামনে অবস্থিত ওভারব্রিজের উত্তর-পশ্চিম পাশে অবস্থিত একটি দোকানের নিচে দাঁড়ালে পেছন থেকে এসে আওয়ামী হায়েনারা আমাকে ধরে ফেলে এবং সাপ পেটানোর মতো আমার পা থেকে মাথা পর্যন্ত পেটাতে থাকে। এ সময় আমার মাথা ফেটে যায় এবং সারা শরীর ক্ষত-বিক্ষত হয়। তাদের নির্মমতা দেখে আমার মনে হয়েছিল হয়তো আল্লাহ রাব্বুল আলামিন আমাকে শহীদ হিসেবে কবুল করবেন। সে জন্য মনে মনে কালিমা পড়ে প্রস্তুতি নিতে থাকি, যাতে সে অবস্থায় আল্লাহর নিকট শহীদ হিসেবে হাজির হতে পারি। কিন্তু আল্লাহ রাব্বুল আলামিন আমাকে শহীদ হিসেবে কবুল করেননি। ইতোমধ্যে আমাদের ভাইয়েরা সংগঠিত হয়ে পেছন থেকে ধাওয়া দিলে আওয়ামী হায়েনারা আমাকে ফেলে রেখে চলে যায় এবং আসাদুল্লাহ ভাইসহ আমাদের ভাইয়েরা আমাকে মহানগর জামায়াত অফিসের ৫ম তলায় নিয়ে যান। সেখানে গিয়ে দেখতে পাই আমার মতো শত শত ভাইকে সারিবদ্ধভাবে শুইয়ে রাখা হয়েছে। তাদের শরীরের বিভিন্ন জায়গা ক্ষত-বিক্ষত। তাদের রক্তে জামায়াত অফিসের ৫ম তলা ভিজে স্যাঁতসেঁতে হয়ে গেছে। এ অবস্থায় বিভিন্ন মেডিক্যালে অধ্যয়নরত আমাদের ভাইয়েরা আহত ভাইদেরকে আঘাতের মাত্রা অনুযায়ী প্রাথমিক চিকিৎসা দিয়ে অ্যাম্বুলেন্সে করে বিভিন্ন হাসপাতালে পাঠিয়ে দিচ্ছেন। সেখানে আমি দেখতে পেলাম ইসলামী আন্দোলনের কর্মীদের ‘অপর ভাইকে অগ্রাধিকার’ দেয়ার নজরানা। মুতার যুদ্ধের সেই পানি পানি করে চিৎকার দেয়ার পর পানি নিয়ে আসা হলে পাশের ভাইকে অগ্রাধিকার দিতে গিয়ে একে একে সকল ভাইয়ের শাহাদাত বরণের নতুন দৃষ্টান্ত। দেখা গেল একজন ভাই যন্ত্রণায় তীব্রভাবে কাতরাচ্ছেন। তাকে যখন চিকিৎসা দেয়ার জন্য অ্যাম্বুলেন্সে করে হাসপাতালে পাঠানোর চেষ্টা করা হচ্ছিল, তখন তিনি বলছিলেন আগে অমুক ভাইকে পাঠান তাকে চিকিৎসা দিন, তিনি আমার চেয়ে অনেক বেশি অসুস্থ। এ ছাড়া ঐ মুহূর্তের আরো একটি স্মৃতি আজও আমাকে নাড়া দেয়Ñ যখন একজন আহত ভাইকে জামায়াত অফিসের ৫ম তলায় নিয়ে আসা হয় তখন দেখা যায় যে, উনার সাথে আরো কয়েকজন ভাই চলে আসেন তার সেবা শুশ্রƒষা করার জন্য। কিন্তু আমরা তখন চিৎকার দিয়ে দিয়ে সুস্থ ভাইদের বলছিলাম যে, আপনারা আমাদেরকে রেখে ময়দানে গিয়ে ভূমিকা রাখেন কেননা ময়দানে আমাদের লোকসংখ্যা এত কম যে, শত্রুবাহিনী যেকোনো মুহূর্তে আমাদের মঞ্চ গুঁড়িয়ে দিতে পারে, আমাদের অফিসে চলে আসতে পারে। এ ক্ষেত্রে আহত ভাইদের বেশি ক্ষতি হবে। হয়তো বা আগুনে পুড়িয়ে মেরে ফেলতে পারে সবাইকে এবং আমি লক্ষ করলাম আমাদের অনেক ভাই আঘাতের স্থানে ব্যান্ডেজ লাগিয়ে অথবা প্রাথমিক চিকিৎসা নিয়ে আবার চলে যাচ্ছেন ময়দানে এবং ফিরে আসছেন আরো বেশি আহত হয়ে, এ যেন ওহুদ যুদ্ধেরই এক বাস্তব নমুনা।